පහරදී ඝාතනය කළ, ත්‍රිරෝද රථ වෘත්තීය සමිති නායකයෙකු වන සුනිල් ජයවර්ධනගේ දේහය පිළිබඳ අවසන් කටයුතු කැස්බෑව පොදු සුසාන භූමියේදී අද පස්වරුවේ සිදුකෙරුණා.මේ අතර, ඔහුට ගෞරව දැක්වීමක් ලෙස ත්‍රිරෝද රථ රියදුරන් පස්වරු 3 සිට පස්වරු 4 දක්වා පැයක පමණ කාලයක් ධාවනයෙන් ඉවත්ව සිටියේ ත්‍රිරෝද රථ සංගම් කරනු ලැබූ ඉල්ලීමකට අනුවයි.ලංකා ස්වයං රැකියා වෘත්තිකයන්ගේ ජාතික ත්‍රිරෝද රථ සංගමයේ සාමාජිකයෙකුට අයත් ත්‍රිරෝද රථයක් මිරිහාන ප්‍රදේශයේ පිහිටි කල්බදු සමාගමකින් නිදහස් කරගැනීමට ගිය අවස්ථාවේදී එහි නියෝජිතයන් සහ සීසර්වරුන් පිරිසක් සුනිල් ජයවර්ධනට පහර දී තිබුණේ පසුගිය 10 වන දායි.